ועדת הכספים, כנסת 20, פרוטוקול מספר 807, 2017-09-06 10:30

משה גפני: חיילי חיל הים, אני מקדם אתכם בברכה.

משה גפני: זו הכנסת, אנחנו עושים את העבודה גם בפגרה, אנחנו לא מתעצלים.

משה גפני: מש שצריך לעשות – עושים.

משה גפני: את זה לא משדרים, משדרים על הצוללות ועל כל הדברים האלה, אז תדעו שאם אתם רוצים לדעת את האמת, אז יש אנשים שעושים פה עבודה סיזיפית, חשובה.

משה גפני: זה המצב.

משה גפני: אנחנו עוברים לסעיף הבא בסדר היום.

רחל עזריה: אתה אומר שאם לא יפרגנו לנו, לפחות אנחנו נפרגן לעצמנו.

משה גפני: לא אמרתי את זה.

משה גפני: לא.

משה גפני: אני כבר לא שם.

רחל עזריה: אני צוחקת.

רחל עזריה: מותר בפגרה - - -

משה גפני: רחל, אני עבדתי עם תמר גוז'נסקי, הייתה חברת כנסת קומוניסטית ממש.

משה גפני: הייתי חבר כנסת חדש באופן יחסי.

משה גפני: עבדנו על נושאים חברתיים ממש.

משה גפני: מילה לא הייתה על זה בתקשורת.

משה גפני: אבל כשתפסו אותה במחסום בשכם והיא התעמתה עם חיילי צה"ל – היא קיבלה את הכותרות הראשיות.

רחל עזריה: ברור.

רחל עזריה: אז מה שאמרתי זה נכון.

משה גפני: אני לא מפרגן לעצמנו.

מיקי רוזנטל: ברוכים הבאים.

רחל עזריה: ברוכים הבאים.

משה גפני: בדיוק.

משה גפני: יש בקשה של החשב הכללי בנושא של עדכון החלטת שכר שרים וסגני שרים וכו' ונושאי משרה שיפוטית, גם נשיאת בית המשפט העליון ושדרוג כלי רכב לצרכי מיגון.

משה גפני: מי מציג את הבקשה?

<יובל רז: במדינת ישראל, כידוע, יש מספר סמלי שלטון ששירות הביטחון הכללי אחראי על האבטחה שלהם ועל קביעת כללי האבטחה שלהם, בין היתר על המיגון של כלי הרכב שלהם ושדרוג כלי הרכב.

<יובל רז: כחלק מדרישות האבטחה, הרכבים של סמלי השלטון האלה משודרגים, יקרים יותר מהרכבים הרגילים של המקבילים שלהם.

<יובל רז: שר רגיל לעומת שר שנדרש לרכב מסוים שהרכב שלו יותר יקר.

<יובל רז: החשב הכללי אחראי, בין יתר תפקידיו, לתשלום השכר ותשלומי המיסים של חלק מסמלי השלטון האלה, של כל שרי הממשלה, של ראש הממשלה ושל נשיאת בית המשפט העליון ושל נשיא המדינה.

<יובל רז: אנחנו לא אחראים על חברי כנסת ולא על יושב-ראש האופוזיציה.

משה גפני: כל החלטה שתתקבל כאן, אני מודיע, תשליך באופן מידי – אמרת שבעה סמלי שלטון – על הכול.

משה גפני: זה נכון שאנחנו לא מוסמכים לדון על יושב-ראש הכנסת ויושב –ראש האופוזיציה, אבל כל החלטה שתתקבל כאן, תשליך גם על המקרים האלה.

משה גפני: את ההחלטה הזאת אני אעביר גם ליושב-ראש ועדת הכנסת.

משה גפני: לא תהיה החלטה לחצאין, שלא תהיה לכם טעות.

משה גפני: בשביל זה למדתי משפטים – לא, לא למדתי.

<יובל רז: בגלל שראינו את הפעולה הרוחבית, ראינו שיש חוסר אחידות בתשלומי מס ולכן החשבת הכללית הקודמת פנתה ליועץ המשפטי לממשלה כבר לפני מספר חודשים כדי שינחה אותנו איך לפרש את החוק, איך צריך לשלם את המס כמו שצריך.

<יובל רז: לפני מספר חודשים היועץ המשפטי העביר - -

משה גפני: המשנה מאיר לוין.

<יובל רז: - - את חוות דעתו.

<יובל רז: אנחנו פה עכשיו מכיוון שיש לזה השלכה - - -

משה גפני: אתה יכול להסביר לנו את חוות דעתו?

משה גפני: שנדע.

<שרית פלבר: כשהחשבת הכללית פנתה ליועץ המשפטי לממשלה, היא הצביעה על חוסר אחידות לגבי הגורמים האלה וגם גורמים נוספים במדינה והצביעה על שתי נקודות.

<שרית פלבר: היא אמרה: רכב שמועמד לרשות הגורמים הללו, ראשית, המחיר שלו כולל את המיגון שמלבישים על הרכב, מיגון נדרש ובמקרים מסוימים יש שדרוג של כלי הרכב כדי שהרכב יעמוד בדרישות המיגון.

<שרית פלבר: היא גם פנתה לרשות המיסים, היא גם הביאה בפנינו את עמדת רשות המיסים.

<שרית פלבר: השורה התחתונה של העמדה הייתה שרכיב המיגון הוא לא חלק ממחיר הרכב לצורך זקיפת ההטבה, זאת אומרת שלא צריך לחייב במס על רכיב המיגון, בעוד שאת רכיב השדרוג צריך להביא בחשבון.

<שרית פלבר: החשבת הכללית - - - את עמדתנו גם לגבי אפשרות גילום המס שנובע מההטבה העודפת הזו מהשדרוג, והיועץ המשפטי לממשלה אמר שאין מניעה משפטית שהמעסיק, כלומר המדינה, תגלם את עלות המס הזו עבור הגורמים האלה.

<יובל רז: מכיוון שגילום שווה ערך לתוספת שכר, מי שמחליט על תנאי שכר של שרים וראש ממשלה זו הוועדה הזאת.

משה גפני: אני רוצה להעיר כמה הערות לפני שנשמע את החברים ולפני שנשמע אתכם.

משה גפני: קודם כל, ברור שאם היינו משנים הנושא של שווי שימוש – מה שאני ביקשתי כל הזמן – הנושא הזה לא היה עולה כאן לדיון.

משה גפני: לא היינו צריכים לדון על סמלי שלטון ועל כל הדברים האלה.

משה גפני: לכל הדעות ברור שבמקרים האלה אנחנו מדברים על דרישה נחרצת של המעביר, קרי מדינת ישראל ושירות הביטחון הכללי.

משה גפני: זה לא נושא ששר הביטחון מבקש אותו, נשיא המדינה מבקש אותו, ראש הממשלה מבקש אותו.

משה גפני: זו תמונת המצב.

משה גפני: כנראה שרשות המיסים לא רצתה ללכת לדרך הזאת.

משה גפני: ראיתי את זה גם בכמה דיונים שקיימנו, חלקם פורמליים וחלקם לא.

משה גפני: אני יכול רק להצטער על זה בגלל שאנחנו צריכים לדון עכשיו דיון שהיה יכול להיות דיון מיותר.

משה גפני: דבר שני, אנחנו לא דנים, לפי מה שהבנתי, על המיגון עצמו.

משה גפני: מדברים על השדרוג.

משה גפני: אם לא מדברים על המיגון, אנחנו לא צריכים לקבל החלטה על המיגון.

<יובל רז: נכון.

<יובל רז: המיגון לא חייב במס.

משה גפני: המיגון לא חייב במס, אתם תצטרכו להחזיר רטרואקטיבית.

משה גפני: אם המיגון לא – למה גביתם?

משה גפני: טעיתם?

משה גפני: מה בדיוק היה.

משה גפני: אני מצטער שאני מקשה עליכם, אבל אני רוצה להיות מדויק.

משה גפני: אם אין חובה על מיגון שהוא לא חלק מההנאה, אז אתם יודעים מה?

משה גפני: אני מבקש שתבדקו את העניין הזה, גיא.

משה גפני: אם ההחלטה שלכם בנושא של המיגון לא הייתה נכונה, יכול להיות שצריכים להחזיר, אני לא יודע כמה שנים אחורה.

משה גפני: כמה זמן?

<שגית אפיק: 7 שנים.

<גיא גולדמן: אני לא חושב שהתעסקנו בנושא מיגון באופן כל כך אינטנסיבי כמו שאדוני מציע.

משה גפני: מה?

<גיא גולדמן: לא כל הזמן ישבנו והכרענו בסוגיות מיגון.

משה גפני: אבל עכשיו הכרענו.

<גיא גולדמן: זה הובא לפתחנו בהקשר של בעלי תפקידים.

<גיא גולדמן: בניגוד לדיון שהיה קודם על עצמאים, לא פנו אלינו בנושא מיגון, לא מכירים את הדיון הזה.

<גיא גולדמן: אני מתחבר לדיון הקודם, לשכת יועצי המס פנו אלינו בנושא העצמאיים, בנושא שווי שימוש, אנחנו מכירים את הדיון הזה.

<שגית אפיק: אבל ברגע שזו העמדה המשפטית ואומרים שמשפטית מיגון לא צריך להיות חייב, אז למעשה - - - הוא לא טובת הנאה.

משה גפני: חבר הכנסת פורר, בבקשה.

עודד פורר: יש הבדל בין רכב משוריין לרכב ממוגן.

עודד פורר: מיגון זה משהוא שעושים אחרי קניית הרכב.

עודד פורר: לפחות לפי מיטב הבנתי, שווי השימוש נגזר מערך הרכב לפי קנייה.

עודד פורר: זאת אומרת, אם הוסיפו עליו אחר כך אמצעי מיגון, לא אמורים לשקלל את זה באחוז שווי השימוש, ואז רכב כזה שהוסיפו לו ולא נרכש כרכב משוריין - - - לכן אני לא בטוח שיש פה סוגיה לגבי העניין הזה.

משה גפני: בסדר.

משה גפני: אתה רוצה להביע עמדה בעניין הזה?

עודד פורר: כן.

עודד פורר: ראשית, אני חושב שרשות המיסים הלכה פה לדרך הקלה והלא ראויה בעיני.

עודד פורר: אני חושב שלהגיד: אנחנו נגלם, היא עוד פעם – כאילו נתתם איזושהי טובה לאותם אנשים.

עודד פורר: לא ניתנה להם שום טובה.

עודד פורר: אני חושב שאנשים שעבודתם מחייבת אותם – וזה בהמשך לדיון הקודם, זה לא שיכול לבוא עכשיו שר החוץ ולהגיד: סליחה, אני לא רוצה לנסוע באוטו, אל רוצה, לא בא לי.

עודד פורר: או לחילופין, גם איך שחישבתם פה את השווי.

עודד פורר: אני יכול להגיד לכם שאני שירתּי תחת שרה שכשהיא נכנסה למשרד, הביאו לה את הרכב עם השווי הגבוה.

עודד פורר: ראתה את שווי שימוש בו, החזירה את הרכב ולקחה רכב בדירוג של רכב מנכ"ל כי היא לא רצתה לשלם.

עודד פורר: היא יכלה לעשות את זה.

עודד פורר: שר החוץ לא יכול לעשות את זה, ראש הממשלה לא יכול לעשות את זה ולא שר הביטחון.

עודד פורר: הם לא יכולים לעשות את זה.

עודד פורר: בסוף, הם מקבלים משכורת של שכיר.

משה גפני: נכון.

משה גפני: כן, הם מדברים רק על אלה.

עודד פורר: אז לא צריך לגלם להם - - - מהרכב היקר.

עודד פורר: אם מגלמים להם, צריך לגלם להם את הפער, לדעתי, מממוצע הרכבים המוצע לאותם בעלי תפקידים.

עודד פורר: מהצד שני, אני חושב שמה שצריך לקבוע זה שהם לא ישלמו שווי שימוש או ששווי השימוש שלהם יוגבל עד לסכום אחר.

עודד פורר: אין מה לעשות, צריך לעשות תקנה נפרדת לעניין הזה ולא גילום שכר.

משה גפני: עודד, אתה צודק.

רחל עזריה: אני גם מסכימה אתך.

משה גפני: אמרתי קודם שאם היו מקבלים החלטה לגבי דברים מהסוג הזה של מיגון, כשהמיגון הוא חלק מהדרישה של המעביד, ובמקרים האלה אמרתי מי המעביד, לא היה צריך את הגילום.

משה גפני: מה הגילום עושה?

משה גפני: הגילום עושה שרשות המיסים לא מפסידה כסף.

משה גפני: להיפך, מכל אירוע כזה רשות המיסים מרוויחה.

עודד פורר: אני לא אוהב את ההצעה שהונחה בפנינו.

עודד פורר: את ההצעה הזו, אני לא אוהב אותה.

משה גפני: אני אוהב?

משה גפני: אני ממש מאוהב בה.

מיקי רוזנטל: אני חושב שיא לא בסדר.

רחל עזריה: זה גם סתם עיוות.

משה גפני: כן, אבל לא תהיה ברירה.

משה גפני: מה הברירה שתהיה בפנינו?

עודד פורר: אז אולי לעשות תיקון תקנה ולהגיד שהם פטורים.

משה גפני: בסדר, אבל זה לא פותר את הבעיה של עוד כמה אנשים.

משה גפני: אז נעשה תיקון תקנה ל-7 אנשים?

<טמיר כהן: חבר הכנסת מיקי רוזנטל נרשם.

מיקי רוזנטל: אדוני, לדעתי התשובה היא כן.

מיקי רוזנטל: השיטה הזאת של גילום היא שיטה לא נכונה בעיני.

מיקי רוזנטל: אי הרצון של רשות המיסים לתקן את זה נובע מזה שהם לא רוצים לייצר תקדים שמשהו מתוקן, מחריגים מישהו ואז אפשר יהיה להחריג הלאה בהמשך.

מיקי רוזנטל: זה לא ראוי.

מיקי רוזנטל: זה אחד.

מיקי רוזנטל: שתיים, הדיון, אני מבין עכשיו, הוא רק על ראש הממשלה ולא על כולם.

מיקי רוזנטל: למה - - -

משה גפני: לא, לא.

משה גפני: רק רגע.

משה גפני: סליחה, אני יכול לקטוע אותך רגע?

מיקי רוזנטל: בבקשה.

משה גפני: ראיתי גם את המכתב.

משה גפני: לא מקובל עלי הדבר הזה.

משה גפני: אני לא אדון ולא אצביע על ראש ממשלה.

משה גפני: נקודה.

משה גפני: יש שבעה סמלי שלטון, על שניים מהם אנחנו לא יכולים להצביע.

משה גפני: הקדמתי ואמרתי שזה ישליך גם על יושב-ראש הכנסת וגם על יושב-ראש האופוזיציה וזה לא חשוב לי שלנשיא המדינה יש חוק על מיסוי אל לא על מיסוי.

משה גפני: לא רלוונטי כל העניין הזה.

משה גפני: ההחלטה הזאת כשלעצמה היא מעוותת, היא החלטה שצריך היה להימנע ממנה ולא לגלם.

משה גפני: הגילום הוא לא דבר נכון.

משה גפני: אבל אין ברירה, אנחנו לא יכולים.

משה גפני: כל כך הרבה זמן שמבקשים ממני לטפל בנושא הזה של נושאי המשרה הללו.

משה גפני: גם נשיאת בית המשפט העליון – אני לא יודע לגבי הנוכחית שנבחרה אתמול, אני יודע לגבי הקודמת – היא לא נסעה עם הרכב הזה, היא לא רצתה את המיגון.

משה גפני: אין דבר כזה שזה לא יחול עליה.

משה גפני: בסדר, למען הסר ספק, מה שהעלה חבר הכנסת מיקי רוזנטל.

משה גפני: אני לא יודע לגבי הנוכחית.

משה גפני: יכול להיות שהנוכחית תצטרך את הרכב הממוגן ואת כל מה שנלווה לעניין הזה.

<יובל רז: וגם לא בסמכות - - -

משה גפני: בסדר.

משה גפני: אני אומר לחברי הכנסת.

משה גפני: אתה יכול להקשיב, בסדר?

עודד פורר: הם בסמכותנו אם אנחנו נחריג אותם בחוק.

משה גפני: אם אתה עושה חוק – זה לא חוק - - -

מיקי רוזנטל: זה לא חוק.

מיקי רוזנטל: זו תקנה.

משה גפני: לא משנה.

משה גפני: שם הבעיה היא אחרת, אני לא רוצה להיכנס לזה.

משה גפני: אני אודיע את ההחלטה הזאת ליושב-ראש ועדת הכנסת.

משה גפני: ועדת הכנסת היא המוסמכת לדון בחברי הכנסת וביושב-ראש הכנסת וביושב-ראש האופוזיציה וכולי.

משה גפני: אני מעריך, אולי אפילו יותר ממעריך, שמה שיוחלט בעניינם, יוחל גם עליהם.

משה גפני: לכן שאלתי גם על הרטרואקטיבי ואני נשאר ברטרואקטיבי לגבי המיגון, לא לגבי השדרוג.

משה גפני: אני נשאר בעניין הזה.

משה גפני: אתם, הכוונה לרשות המיסים: אם זה נכון וההחלטה לגבי הנושא של המיגון הייתה החלטה מוטעית ועכשיו שיניתם אותה, זה צריך לחול רטרואקטיבית.

<גיא גולדמן: לא נדרשנו לזה.

משה גפני: לא נדרשתם.

משה גפני: בסדר.

משה גפני: מבחינתנו, אנחנו מקבלים את העניין שהמיגון הוא לא טובת הנאה.

משה גפני: בבקשה, מיקי רוזנטל.

משה גפני: דנים על כולם.

מיקי רוזנטל: בוודאי.

מיקי רוזנטל: זה גם מריח לא טוב העובדה שמביאים רק את ראש הממשלה.

מיקי רוזנטל: בעניין הזה אני תוך בראש הממשלה, הוא לא צריך לשם מס בכלל על הרכב שלו, לטעמי.

מיקי רוזנטל: אבל כשאתם מביאים רק את ראש הממשלה ואתם מדלגים על העובדה שהוא מקבל טובת הנאה בבית הפרטי שלו והוא לא משלם עליה מס – כל הכספים שראש הממשלה מקבל לפי חוק זאת הטבה לכל דבר ועניין, אין אף אזרח במדינת ישראל שמקבל הטבה כזאת ולא מחויב במס.

מיקי רוזנטל: עכשיו אתם מביאים רק את אוטו שלו – יש פה משהו שמריח לא טוב.

<קריאות: לא, לא - - -

מיקי רוזנטל: אני אגיד את דעתי ואתם אחר כך תגידו מה שאתם רוצים.

מיקי רוזנטל: קודם כל, זה צריך לחול על כל נושאי המשרה חד וחלק.

מיקי רוזנטל: בעניין הזה יש הסכמה, אנחנו כבר לא מתווכחים.

מיקי רוזנטל: הדבר השני הוא איך מחשבים את זה.

מיקי רוזנטל: הנושא של הגילום הוא לא ראוי.

מיקי רוזנטל: ראוי לפטור אותם כליל או לפחות - -

עודד פורר: זה רכב שלא יכול לשמש, הוא לא יכול לשמש - - -

מיקי רוזנטל: - - להשוות אותם לרכב ברמה דומה אבל לא ממוגן ולקבוע איזה סף סביר לשימוש סביר ותו לא.

מיקי רוזנטל: וזה הכול.

מיקי רוזנטל: זאת עמדתי בשתי הסוגיות: אחד, זה צריך לחול על כולם; שתיים, לא בדרך הגילום.

מיקי רוזנטל: אני מבין את החשש שלהם, אבל זה לא כל כך מעניין כעת.

מיקי רוזנטל: זה לא מתאים.

מיקי רוזנטל: לא צריכים - - -

רחל עזריה: סתם, זה לייצר - - -

מיקי רוזנטל: ממש ככה.

מיקי רוזנטל: פתרון כזה שהוא לא פתרון - - -

עודד פורר: - - - צריך להיות פטור.

מיקי רוזנטל: מדובר בשבעה אנשים מוגדרים.

מיקי רוזנטל: זו קבוצה סגורה ולפיכך אני מציע לעשות את זה שלא בדרך הגילום אלא בדרך של קביעת תקרה של גובה המס שהם ישלמו.

משה גפני: תכף נשמע את התשובות שלהם.

משה גפני: רק שתדעו, ניהלתי אתם דיונים, הצעתי שזה יהיה בדרך אחרת.

משה גפני: הם לא מסכימים לעניין הזה.

משה גפני: הם אומרים שהיה צריך לקבל החלטה רוחבית.

משה גפני: הם הסכימו לגבי הנושא של המיגון, הם לא הסכימו לגבי השדרוג.

משה גפני: אבל נשמע מהם, הם יענו לך.

משה גפני: בבקשה, חברת הכנסת רחל עזריה.

רחל עזריה: - - - אמר שאחד הדברים שהם מאוד בעייתיים היום זה שיש – בקיצור, אני מאוד מאוד לא רוצה שהמשכורות של אותם שרים יהיו - -

משה גפני: שבעה.

משה גפני: זה לא רק שרים.

רחל עזריה: לא רק שרים, נכון, שבעה.

רחל עזריה: - - יהיו בפער כל כך גדול מהמציאות.

רחל עזריה: אחד הדברים שמאוד בעייתיים היום זה משבר אמון בין הציבור לבין הפוליטיקאים.

רחל עזריה: פערים כאלה שהם בגלל משהו שאנחנו יודעים שזה מן גילום, זה לא הגיוני וזה גם לא נכון.

רחל עזריה: זה מייצר את הפער היותר ויותר גדול בין האופן שבו – כמו שפתח יו"ר הוועדה, מה מהעבודה של תמר גוז'נסקי סוקר ומה לא – זה בעצם חלק מאותו - - -

משה גפני: לא.

משה גפני: לא קישרתי בין תמר גוז'נסקי לראש הממשלה.

רחל עזריה: לנשיא המדינה.

רחל עזריה: אני אומרת שברור לכולם שבסוף ככה זה ייתפס, כאילו יש פה איזו העלאת שכר משמעותית.

רחל עזריה: אם זה לא נכון – זה לא צריך להיות ככה.

רחל עזריה: אם יש העלאת שכר, אז שהכול יסופר.

רחל עזריה: אבל אם זה לא נכון, אנחנו לא צריכים לעודד את יצירת הפער הזו שבין המציאות לבין מה שאנחנו מחוקקים פה.

<גיא גולדמן: - - -

משה גפני: רגע, רגע.

עודד פורר: הוא אמר בדיוק.

עודד פורר: הוא אמר בדיוק - - -

רחל עזריה: - - - אבל זה העלאת שכר.

עודד פורר: - - - תבקש מהשר, תתקין - - -

רחל עזריה: אבל ראש הממשלה יכול להיות לא מועסק על ידי המדינה?

רחל עזריה: - - -

מיקי רוזנטל: בחייך - - - אלא אם כן הייתה להם כוונה להפריט גם את הממשלה - - -

משה גפני: מיקי, בבקשה אל תיתן להם רעיונות.

<גיא גולדמן: - - - של החלטה היום - - -

משה גפני: רגע, גיא.

משה גפני: סיימת?

רחל עזריה: לא.

רחל עזריה: אני מנסה - - -

משה גפני: רגע.

משה גפני: זה מה שאני הולך לבקש.

משה גפני: ניהלתי, אתם יודעים, הרבה דיונים לגבי העניין הזה, אני לא אוהב את זה.

משה גפני: אבל אני גם יודע שבמציאות הזאת אנחנו לא יכולים להחזיק חלק מבעלי התפקידים – אתם רוצים להקשיב לי רגע?

משה גפני: אתם רוצים התייעצות?

משה גפני: אנחנו לא יכולים עד אין סוף.

משה גפני: לא הבאתי ועוד פעם לא הבאתי וביקשתי את היועץ המשפטי לממשלה וביקשתי את החשב הכללי וביקשתי את כולם.

משה גפני: אני כבר מנהל על זה דיונים אינספור חודשים.

משה גפני: תמונת המצב היא שבעקבות העובדה שאין פתרון אחר, חשבתי שנגיע להסכמה על שווי שימוש כבר מזמן, לא היום.

משה גפני: אם היינו מגיעים להסכמה על שווי שימוש, הסעיף הזה היה מתייתר.

משה גפני: לא הגענו להסכמה על שווי שימוש.

משה גפני: הסעיף יתייתר אם נגיע להסכמה על שווי שימוש גם בהמשך, אז ממילא הוא יתייתר.

משה גפני: אני לא חושב שאנחנו יכולים להחזיק חלק מבעלי התפקידים.

משה גפני: חלק מבעלי התפקידים יקבלו את זה בדרך כזאת או אחרת וחלק מבעלי התפקידים ישלמו הרבה מאוד כסף.

משה גפני: אין לזה הצדקה.

משה גפני: אנחנו נראים מדינה לא בסדר.

משה גפני: מחזיקים אנשים שהם סמלי שלטון, שהם בעלי תפקידים והם צריכים לשלם הון תועפות.

משה גפני: הגילום עושה להם עוול.

משה גפני: הגילום עושה להם עוול מכיוון שזה מעלה את השכר שלהם - -

רחל עזריה: גם המאבטח הוא העלאת שכר?

רחל עזריה: רחל, תני לי לסיים.

רחל עזריה: - - הגילום מעלה את השכר שלהם באופן מלאכותי.

רחל עזריה: אני אציע לחברי הוועדה להצביע בעד - - -

עודד פורר: אין שאלה - - -

משה גפני: לא נחזיק את זה עוד.

משה גפני: אתה רוצה?

משה גפני: תנהלו אתם משא ומתן - - -

עודד פורר: אם זאת העלאת שכר, הם ישלמו מס ייסף?

עודד פורר: הרי ההכנסה השנתית שלהם תהיה מעל - - -

משה גפני: רבותי.

משה גפני: גבירותי ורבותי, תשובה לחברי הכנסת.

רחל עזריה: אז גם אני רוצה לשאול לגבי מאבטחים.

רחל עזריה: למה מאבטחים לא נחשבים העלאה בשכר.

רחל עזריה: יש לנו כחברי כנסת תקופות שבהן אנחנו מאוימים, אז יכול להיות שמאבטח צמוד גם יגדירו כהעלאה בשכר.

רחל עזריה: אז ח"כים צריכים להיזהר ולא לומר דברים שיכולים לעצבן מישהו ואז להיות בתקופה שהם מאוימים ולקבל מאבטח, כי עוד יקזזו להם את זה מהשכר, יגדירו את זה כהעלאת שכר והם ישלמו מס ייסף.

רחל עזריה: זה עיוות.

עודד פורר: לא המאבטח, זה הרכב - - -

רחל עזריה: למה המאבטח לא? זה אותו דבר.

רחל עזריה: זו חובה ביטחונית, זה לא רצון של מישהו.

משה גפני: בבקשה תשובה.

משה גפני: מי משיב?

עודד פורר: גם לגבי מס הייסף.

<מירי סביון: אנחנו נענה בשני חלקים.

<מירי סביון: אני אתייחס לנושא של השווי וחשכ"ל יתייחסו לנושא של - - -

משה גפני: כן, בבקשה.

<מירי סביון: בהקשר של השווי אני אומרת שוב, בעניין הזה, במיוחד אחרי הדיון הקודם, אנחנו מבינים כמה הנושא של הווי בעייתי וקשה ולכן אנחנו חושבים שלא נכון בשום דרך כרגע לקפוץ, לאו דווקא במקרים האלה.

<מירי סביון: אנחנו חושבים שהחקיקה לא מאפשרת איזושהי גמישות בשווי.

<מירי סביון: אין ברירה.

<מירי סביון: אנחנו מבינים שאולי הנושא הזה הוא אחד העיוותים שקיימים – אני לא יודעת אם כל זה עיוותים – אחד המקומות שבהם השווי לא משקף נכונה את טובת ההנאה ולכן צריך - - - יש השלכות הרבה מעבר למגזר הציבור ולמדינה.

<מירי סביון: לכן, בעניין הזה אנחנו הבנו את הנושא והבהרנו חד משמעית שבעולם המס לא נכון, במקרה הזה, לעשות איזושהי החרגה.

<מירי סביון: אי אפשר, לא בדר של פרשנות ולא בדרך של איזושהי תקנה מפורשת דווקא בעניין הזה.

<מירי סביון: לכן, בעולם של המס חשבנו שלא ניתן לשנות שום דבר בהקשר של השווי, למעט הנושא של המיגון.

<מירי סביון: את רכיב המיגון הורדנו.

<מירי סביון: זה בהקשר של המס.

<מירי סביון: עכשיו לעניין של הגילום והפתרון שנמצא, אני מציעה שהחשכ"ל - - -

מיקי רוזנטל: מה שאת אומרת זה שאתם לא רוצים לפרוץ – הרעיון הוא שלא יהיה שום שינוי, שלא תהיה - - -

משה גפני: היא לא אמרה את זה.

מיקי רוזנטל: היא אמרה את זה במשתמע.

משה גפני: היות ואני כבר שמעתי את זה כבר כמה פעמים, היא לא אמרה.

משה גפני: היא אמרה שכמו שקיימנו דיון בסעיף הקודם וגם בעבר, הנושא הזה הוא נושא שצריך לקיים עליו דיון.

משה גפני: אי אפשר להעביר אותו אגב שאנחנו מדברים על נושאי המשרה.

משה גפני: זה מה שהיא אומרת.

משה גפני: אם אכן נפתור את הבעיה של שווי שימוש, שזה צודק, פתרנו גם את הבעיה הזאת וההחלטה הזאת מתייתרת.

מיקי רוזנטל: אבל פה זה עניין פשוט ופעוט ואפשר לפתור אותו בקלות.

מיקי רוזנטל: זה לא צודק מכל כך הרבה טעמים, אחד מהם עודד ואני אמרנו, שראש הממשלה - - - מגלמים לא, הוא ישלם מס ייסף.

מיקי רוזנטל: אתה יודע, הוא עובר את הסף, הוא ישלם יותר מס.

מיקי רוזנטל: למה?

מיקי רוזנטל: 600,000 שקל, הוא עובר את הסף.

עודד פורר: 50 אלף שקל ברוטו מרוויח ראש ממשלה - - -

מיקי רוזנטל: הוא נמצא לפני המס ייסף.

מיקי רוזנטל: ברגע שאנחנו עכשיו מוסיפים לו כסף, הוא משלם מס ייסף.

מיקי רוזנטל: למה?

מיקי רוזנטל: ככה, כי זה מה שבא להם?

עודד פורר: אתה פה עכשיו נותן עוד מיסוי - - -

מיכאל מלכיאלי: אתה דואג לראש הממשלה.

מיקי רוזנטל: לא.

מיקי רוזנטל: אני יודע?

מיקי רוזנטל: ראש הממשלה הבא יהיה שלנו.

עודד פורר: - - - אדוני, הורדנו בחוק ההסדרים את הרף למס ייסף.

עודד פורר: הוא היה 800, הורדנו אותו.

עודד פורר: הם באו והורידו אתו בחוק ההסדרים.

עודד פורר: הורדתם אותו, לדעתי, ל-600 אלף שקל בשנה.

<מירי סביון: אנחנו לא מחוקקים.

עודד פורר: בסדר.

עודד פורר: אתם באתם עם ההצעה.

עודד פורר: זה רק מראה לך איזה - - -זה.

<גיא גולדמן: אבל גם היו הקלות - - -

מיקי רוזנטל: לכן זה לא דרך המלך - - -

עודד פורר: הוא כבר היה עם זה.

עודד פורר: מה שאתה עושה זה להכניס - - -

משה גפני: רבותי, בבקשה תשובה.

עודד פורר: - - - מכיס ימין ולקחת לו מכיס שמאל.

מיקי רוזנטל: - - - איזה דבר זה.

מיקי רוזנטל: אתה חד היום.

עודד פורר: אני תמיד חד.

מיקי רוזנטל: לא כל יום.

מיקי רוזנטל: אל תגזים.

מיקי רוזנטל: אני נותן לך מחמאה - - -

<שגית אפיק: שרית, אתם שקלתם את השאלה – אמרת שהגעתם למסקנה שהשדרוג הוא טובת הנאה והמיגון הוא לא טובת הנאה.

<שגית אפיק: אבל אם אני מבינה נכון, השדרוג פעמים רבות נדרש לצורך השריון - - -

<גיא גולדמן: זה לא אומר שאין תוצאת הנאה.

<גיא גולדמן: לא חשובה הסיבה אלא התוצאה.

<שרית פלבר: היועץ המשפטי הוא הפרשן המוסמך של הדין.

<שרית פלבר: כלומר, אין איזושהי הכרעת מדיניות, יש פה הכרעה איך צריך לפרש את הדין במקרה הזה.

<שרית פלבר: הדין אומר שטובת העניין - - - משווי המחיר.

<שרית פלבר: יש איזשהו קשר בין מחיר הרכב שאתה נוסע בו לבין טובת ההנאה שנגרמת לך.

<שרית פלבר: בסוף, בין אם רצית או לא רצית, אתה נוסע ברכב שטובת ההנאה, לפי התקנות, היא גבוהה יותר ולכן הייתה המסקנה שגם השדרוג - - -

<שגית אפיק: ואם חברי כנסת עכשיו - - -

מיקי רוזנטל: ההבדל פה - - - זה לא בחירה.

מיקי רוזנטל: ראש הממשלה לא יכול לבחור לנסוע בפיאט 600.

מיקי רוזנטל: הוא לא יכול, לא הוא בוחר את זה.

מיקי רוזנטל: חבר כנסת יכול לבחור אוטו עם שווי נמוך - - - גם שר יכול לבחור לעצמו.

מיקי רוזנטל: סמלי השלטון הללו אינם יכולים.

מיקי רוזנטל: השב"כ הוא זה שמכתיב להם את - - -

עודד פורר: אני הייתי עושה - - -

משה גפני: מה היית עושה?

עודד פורר: שינוי חקיקה.

מיקי רוזנטל: שינוי של משפט אחד.

מיקי רוזנטל: זה בתקנות.

עודד פורר: שר האוצר שיביא שינוי בתקנות.

עודד פורר: אנחנו נאשר את זה כאן, נקבע שרכב משוריין לנושא משרה פטור, ובזה נגמר הסיפור.

משה גפני: אנחנו לא יכולים לקבל החלטה כזאת עכשיו בלי שינוי.

עודד פורר: אנחנו גם לא קיבלנו תשובה לגבי מס הייסף.

משה גפני: רבותי, תשובה.

מיקי רוזנטל: - - - משפט אחד, מה העניין?

<שרית פלבר: איך אתם רוצים לקבוע - - -

<שרית פלבר: כעת להחליט על הגילום, אתה אומר?

מיקי רוזנטל: לא על הגילום.

מיקי רוזנטל: אנחנו לא רוצים גילום.

מיקי רוזנטל: אנחנו רוצים שתהיה תקרה.

מיקי רוזנטל: שהם ישלמו מס כאילו האוטו הזה לא שודרג.

מיקי רוזנטל: השדרוג - - - אינם שייכים להחלטתו של ראש הממשלה ולא של - - -

עודד פורר: אני חייב לומר גם לגבי פרשנות הדין.

עודד פורר: הרי הרכב הזה – תראו, כשמקבל חבר כנסת רכב או כשמקבל מישהו רכב צמוד מהעבודה, הוא יכול לתת אותו לאחד מבני משפחתו והם יכולים להשתמש.

עודד פורר: הוא לא יכול להשתמש בו - - -

<מירי סביון: אנחנו חוזרים לדיון - - -

עודד פורר: הרכב הזה לא יכול לשמש אותו - - -

משה גפני: אתם יכולים להביא תיקון לתקנות?

<מירי סביון: זה ממש נכנס שוב לתקנות שווי רכב.

משה גפני: לא.

משה גפני: על הנושא של נושאי משרה.

<מירי סביון: מה זה נושא משרה?

<מירי סביון: שיהיה לו סעיף נפרד לשווי רכב - - -

משה גפני: לנושאי משרה, מיגון אתם הסכמתם.

<מירי סביון: מיגון הסכנו כי אמרנו שהמיגון הוא לא חלק משווי רכב כפרשנות.

<מירי סביון: לשאר שווי הרכב - - -

משה גפני: זה רק על נושאי משרה?

<מירי סביון: המיגון לא.

<מירי סביון: כתפיסה.

<מירי סביון: לגבי הנושא של ווי רכב, היה לנו כאן

<מירי סביון: דיון קודם ושמענו בדיוק את כל הטענות על שווי רכב והנושא שאנחנו מדברים עליו עכשיו הוא עוד היבט מסוים - - -

משה גפני: - - -

מיקי רוזנטל: לא, לא נכון.

מיקי רוזנטל: זה לא דומה בכלל.

מיקי רוזנטל: זה לא דומה.

מיקי רוזנטל: אינסטלטור יכול לבחור לנסוע בטנדר, לנסוע במטוס או בצוללת.

מיקי רוזנטל: ראש הממשלה, ראש האופוזיציה, השב"כ מכתיב להם את סוג הרכב.

מיקי רוזנטל: הם לא יכולים לבחור.

מיקי רוזנטל: אין להם בחירה ולכן הם לא יכולים לנסוע בפיאט 600 גם אם הם רוצים לחסוך.

עודד פורר: אני יכול לפתור את הבעיה בלי שינוי חקיקה, אדוני.

עודד פורר: בוא נפנה לשב"כ ונבקש שייקנו רכבים המשוריינים מסוג סוואנות.

עודד פורר: זה רכב די מפואר, הוא רמה ג'.

עודד פורר: ראש הממשלה לפעמים גם נוסע בסוואנות.

עודד פורר: זה יהיה פטור - - -

מיקי רוזנטל: לכן ההשוואה שאת עושה היא לא מן העניין.

מיקי רוזנטל: אלה אנשים מוגדרים בחוק.

מיקי רוזנטל: קבוצה של 8 אנשים.

<קריאות: - - -

<מירי סביון: היו בנושא הזה לא מעט דיונים - - - אין אפשרות כרגע.

משה גפני: רגע, רבותי.

<מירי סביון: לגבי השווי רכב, אנחנו כרגע לא יכולים לגעת בו - - - כמה פורומים ואנחנו חד משמעית בעניין הזה, בנושא של שווי רכב, לא יכולים לגעת, עם כל ההבנה למצב הזה.

משה גפני: לדעתי הם מבקשים את הגילום.

משה גפני: אני מביא את זה להצבעה.

מיקי רוזנטל: אני בעד - - -

עודד פורר: איפה מוגדרים שבעת סמלי שלטון?

עודד פורר: זה מוגדר בחקיקה?

<גיא גולדמן: אדוני, אפשר לצאת להתייעצות לשלוש דקות?

משה גפני: כן.

מיקי רוזנטל: אדוני, אם הם מתעקשים, אז גם אנחנו צריכים להתעקש.

עודד פורר: הייתי עושה חוק שבעת סמלי שלטון.

עודד פורר: שגית, אם היינו מחוקקים חוק שבעת סמלי שלטון וקובעים ששבעת סמלי השלטון פטורים – זה היה גובר על התקנות?

<שגית אפיק: כמו שיש לנשיא מדינה פטור ממס.

עודד פורר: אדוני - - - חוק שבעת סמלי שלטון ובחוק לקבוע שהם פטורים, ובזה נגמר העניין.

משה גפני: שלוש דקות.

משה גפני: הם ביקשו הפסקה.

מיקי רוזנטל: יש התייעצות?

משה גפני: הם ביקשו התייעצות.

מיקי רוזנטל: גם אנחנו נצא להתייעצות.

משה גפני: אנחנו יכולים לעשות את זה פה.

משה גפני: אלה לא סודות מדינה.

משה גפני: בבקשה, מה התשובה?

<מירי סביון: אני אומרת שוב.

<מירי סביון: בנושא השווי, כמו שאמרתי קודם, אנחנו לא יכולים לזוז - - -

עודד פורר: בוא נעשה את זה בחקיקה.

משה גפני: גברותי ורבותי, תקשיבו.

משה גפני: אנחנו גם קיימנו התייעצות ואנחנו מציעים כדלהלן: יש כמה אפשרויות לפתור את זה.

משה גפני: העמדה של כולנו, של כל חברי הוועדה, קואליציה ואופוזיציה, ששבעת סמלי השלטון, שאת אומרת נושאי המשרה שעליהם אנחנו מדברים, הרכב הזה, מיגון ושדרוג, הוא לא נושא שצריך למסות אותו, הוא לא נושא של טובת הנאה.

משה גפני: המדינה מבקשת שזה יהיה כך.

רחל עזריה: הוא לא העלאה בשכר.

משה גפני: בדיוק.

משה גפני: ולכן, יש כמה אפשרויות לשנות את זה.

משה גפני: אפשרות לשנות את השווי שימוש בכלל, באופן כללי.

משה גפני: את זה אני ביקשי כבר מתחילת השנה כשדיברתם על זה.

משה גפני: יש אפשרות לשנות את שבעת האנשים שעליהם אנחנו מדברים, נושאי המשרה הללו.

משה גפני: לשנות לגביהם ואפשר מבחינה חוקית לעשות את זה, כמו שאתה אמרת, משפט אחד.

משה גפני: את כל הדברים האלה אפשר לעשות.

משה גפני: אני מבין שאי אפשר לעשות את זה עכשיו.

משה גפני: אין לכם אפשרות לעשות את זה.

משה גפני: אנחנו מציעים שנאשר את הגילום לשנת 2017, ועד סוף שנת 2017 יהיה הגילום.

משה גפני: אבל עד אז אתם מביאים או שאנחנו מביאים פתרון לסמלי השלטון.

משה גפני: אנחנו לא מדינת עולם שלישי.

משה גפני: אנחנו מדינה דמוקרטית.

משה גפני: אנחנו מדינה שצריכים לאפשר בה באופן נורמלי את הדבר הזה.

מיקי רוזנטל: אדוני, רק תדגיש שהפתרון הואל לא באמצעות גילום.

משה גפני: לא גילום.

מיקי רוזנטל: - - - להביא הצעה.

מיקי רוזנטל: ואם לא – אנחנו נביא הצעה.

משה גפני: בדיוק.

משה גפני: מי בעד אישור - - -

<שגית אפיק: רגע.

<שגית אפיק: תקריאו את הנוסח שאתם מבקשים.

משה גפני: בבקשה.

משה גפני: רק עד סוף שנת 2017.

משה גפני: אתם אתנו בעניין הזה?

<שגית אפיק: אתם בקשתם ממילא רטרואקטיבית מתחילת שנת המס, אז אנחנו - - -

משה גפני: אנחנו - - - כל השעה.

משה גפני: אנחנו מוסמכים על החמישה, ואנחנו מודיעים ליושב-ראש ועדת הכנסת על השניים הנוספים.

<שרית פלבר: אני רק רוצה לדייק משהו לגבי השעה.

<שרית פלבר: נדמה לי שזה מצוי במכתב.

<שרית פלבר: יש את העניין של נשיא המדינה - - -

משה גפני: לא רלוונטי מבחינתי.

משה גפני: אל תגידי את זה אפילו.

<שרית פלבר: בהחלטה כרגע אין בנוסח לגבי נשיא המדינה.

מיקי רוזנטל: אנחנו מוסיפים את זה.

משה גפני: אנחנו מוסיפים.

<שרית פלבר: אולי רק נבהיר את המצב שקיים כיום - - -

משה גפני: אנחנו יודעים, תאמיני לי - - - בישיבה למדנו על זה - - -

מיקי רוזנטל: - - - אנחנו רוצים - - -

<שגית אפיק: אני אנסה לעזור לך, לא בטוח שאני אצליח.

<שגית אפיק: פקודת מס הכנסה פוטרת היום את הכנסתו של נשיא המדינה.

<שגית אפיק: כתוצאה מזה, בבית הנשיא פירשו שלמעשה גם נושא שווי השימוש פטור.

<שגית אפיק: אני מבינה שהעמדה הזאת - - -

<שרית פלבר: נמצאת בדיון.

<שגית אפיק: מה זה נמצאת בדיון?

<שגית אפיק: מה קרה לאורך השנים?

<שגית אפיק: - - - פעלתם לפי העמדה הזו וזה היה פטור.

<שגית אפיק: עכשיו אתם סבורים, כנראה - - -

<שרית פלבר: יש דיון.

<שרית פלבר: יש איזשהו - - -

<שגית אפיק: - - - יכול להיות שהם רוצים לתקן את זה.

משה גפני: לא מעניין אותי.

משה גפני: אני לא אצביע על אחד מתוך השבעה שלא יהיה כלול.

מיקי רוזנטל: זה בכלל לא רלוונטי - - -

משה גפני: בדיוק.

משה גפני: לא מעניין אותי - - -

מיקי רוזנטל: תקשיבי, זה לא סותר.

מיקי רוזנטל: ההחלטה איננה סותרת את המצב הקיים, לפיכך אין שום בעיה לקבל את ההחלטה.

משה גפני: בדיוק.

<שרית פלבר: אני מסכימה.

<שרית פלבר: רק רציתי שהדברים יהיו ברורים שכרגע - - -

מיקי רוזנטל: אנחנו יודעים את זה, האמיני לנו.

<שגית אפיק: אנחנו נעגן את זה לשנת 2017 גם בהחלטת השכר של נשיא - - -

משה גפני: אני לא רוצה שתהיה כאן החלטה שמישהו יכול לפרש אותה שלזה כן החליטו ולזה לא החליטו.

משה גפני: יש שבעה סמלי שלטון – עליהם אנחנו מצביעים.

משה גפני: השניים מתוך השבעה שהם אינם בסמכותנו, אנחנו נצביע על זה, אבל אנחנו נעביר את זה לוועדת הכנסת שזאת ההחלטה.

משה גפני: תקריא.

<יובל רז: "גילום מס בשל הכנסה הנובעת משדרוג כלי רכב לצורכי מיגון 1 (א) מס הכנסה המוטל על ראש הממשלה, שר החוץ או שר הביטחון בשל הכנסה הנובעת משדרוג רכב לצורכי מיגון יהיה על חשבון אוצר המדינה.

<יובל רז: " בקשתם גם להוסיף את הנשיא.

משה גפני: כן.

<שגית אפיק: זו החלטה נפרדת.

<שגית אפיק: הנשיא בהחלטה נפרדת.

<יובל רז: "(ב) בסעיף זה, "הכנסה הנובעת משדרוג רכב לצורכי מיגון" – חלק ההכנסה השווה להפרש החיובי שבין אלה: (1) שווי השימוש הנמוך ביותר של הרכב שניתן להעמיד לרשות ראש הממשלה, שר החוץ או שר הביטחון בידי המדינה ושניתן למגנו לפי הנחיות גורמי הביטחון; (2) שווי השימוש הגבוה ביותר של רכב שניתן להעמיד לרשות שר בידי המדינה; בפסקה זו "שווי השימוש" כמשמעותו בתקנות מס הכנסה (שווי שימוש ברכב), התשמ"ז- 1987.

<יובל רז: ".

<שגית אפיק: זה בעצם משתלב בהחלטת שכר שרים וסגני שרים.

<שגית אפיק: עכשיו יש לך אותו דבר - - -

עודד פורר: יש לי גם הערה לגבי - - -

משה גפני: רק שיסיים בגלל שאני לא רוצה שיעשה הפרדה ביניהם.

<יובל רז: עכשיו על נשיאת בית המשפט.

משה גפני: נשיאת בית המשפט העליון.

<יובל רז: "גילום מס בשל הכנסה הנובעת משדרוג כלי רכב לצורכי מיגון 1 (א) מס הכנסה המוטל על נשיא בית המשפט העליון בשל הכנסה הנובעת משדרוג רכב לצורכי מיגון יהיה על חשבון אוצר המדינה.

<יובל רז: "(ב) בסעיף זה, "הכנסה הנובעת משדרוג רכב לצורכי מיגון" – חלק ההכנסה השווה להפרש החיובי שבין אלה: (1) שווי השימוש הנמוך ביותר של הרכב שניתן להעמיד לרשות נשיא בית המשפט העליון ושניתן למגנו לפי הנחיות גורמי הביטחון; (2) שווי השימוש הגבוה ביותר של רכב שניתן להעמיד לרשות שופט בית המשפט העליון בידי המדינה; בפסקה זו "שווי השימוש" כמשמעותו בתקנות מס הכנסה (שווי שימוש ברכב), התשמ"ז– 1987.

<יובל רז: ".

<שגית אפיק: את זה גם נחיל על נשיא המדינה בהחלטת השכר של נשיא המדינה, בדיוק בנוסח שהקראתם.

<שגית אפיק: למעשה אתה מתקן 3 החלטות שכר לשנת 2017.

<שגית אפיק: זו הוראת שעה לשנת 2017.

עודד פורר: למה לקחתם את המחיר הגבוה ביותר ולא את הממוצע?

עודד פורר: הרי הם לא יכולים לבחור כמו שחלק מהשרים עשו ובחרו את הרכב הזול ביותר.

עודד פורר: למה לא לקחת את ממוצע מחירי הרכבים שהשרים רשאים לבחור אלא לקחת את הרכב הגבוה?

עודד פורר: לא מעט שרים לקחו את הרכב הזול.

משה גפני: אבל אנחנו לא משנים אצל השרים.

עודד פורר: לשר יש עכשיו 4 אופציות הוא יכול לקחת רכב ב-265,000 - - -

משה גפני: כן, לא חשוב.

משה גפני: יש לו אופציות.

עודד פורר: - - - 165,000 שקל.

עודד פורר: הפער הוא 2,500 שקל בחודש.

עודד פורר: יש לא מעט שרים שבחרו ברכב הזה.

משה גפני: לענייננו.

עודד פורר: לענייננו.

עודד פורר: הם מחשבים לו בכל מקרה לפי הרכב היקר ביותר.

עודד פורר: למה?

עודד פורר: תעשו לפחות ממוצע.

עודד פורר: תגידו: יש ממוצע רכבים.

עודד פורר: קחו ממוצע.

עודד פורר: אתם אוהבים ממוצע, כן?

עודד פורר: תעשו את ההפרש מהממוצע, לא מהגבוה.

משה גפני: יש לכם בעיה עם זה, עם הממוצע?

<קריאה: אתה מגדיל את הגילום.

עודד פורר: ברור שאני מגדיל את הגילום.

משה גפני: לא, לא.

משה גפני: לא רוצה.

משה גפני: עודד, אני רוצה להודיע כדלהלן: אנחנו מצביעים כדי לא לסחוב את זה עוד יותר.

משה גפני: באמת זה לא הגון ואני חושב שזה גם לא נכון מבחינה ממלכתית.

משה גפני: אנחנו עושים את זה עד סוף 2017.

משה גפני: אנחנו מבקשים מכם – שמעתם את הדיון כאן, קואליציה ואופוזיציה – תיקון לגבי העניין הזה.

משה גפני: או תיקון בחוק, כמו שהציע חבר הכנסת עודד פורר, או תיקון בתקנות או תיקון באיזשהו מקום או תיקון בכלל בשווי שימוש שבזה, עדיין ב-2017, יכול להיות שנעשה בזה שינוי.

משה גפני: אנחנו לא סבורים שאנחנו יכולים לשק עם העניין הזה.

משה גפני: הגילום זו ההצעה הכי עצלנית – עצלנית, לא נצלנית.

משה גפני: עצלנית – הכי קל - - -

מיקי רוזנטל: וגם לא צודקת.

משה גפני: וגם לא צודקת.

מיקי רוזנטל: היא מייצרת עיוות - - -

משה גפני: אתם מעמידים אותם במצב לא טוב שכאילו הם מקבלים שכר גבוה, ולא היא, ולא צריך להגיע לזה.

משה גפני: זה לברוח מהתמודדות עם חקיקה נורמלית.

משה גפני: אנחנו מדינה מסודרת – צריך לעשות את זה מסודר.

משה גפני: זה הסיכום של העניין.

משה גפני: לכן, שלושת ההצעות האלה שעליהן אנחנו נצטרך להצביע הן עד סוף 2017.

משה גפני: זאת אומרת, על כל 2017.

משה גפני: עד סוף 2017, ואם אפשר הרבה קודם, להביא לתיקון בעניין הזה.

משה גפני: אז קודם כל אנחנו מצביעים על ראש הממשלה, שר החוץ ושר הביטחון.

משה גפני: מי בעד האישור הזה כפי שאמרנו?

משה גפני: מי נגד?

משה גפני: מי נמנע?

משה גפני: בעד התקנות – פה אחד

משה גפני: התקבל.

משה גפני: עכשיו לגבי נשיאת בית המשפט העליון, כפי הקראת, מי בעד?

משה גפני: מי נגד?

משה גפני: מי נמנע?

משה גפני: בעד התקנות – פה אחד

משה גפני: אושר לגבי נשיא המדינה.

רחל עזריה: נשיאת בית המשפט העליון.

מיקי רוזנטל: אדוני, בשביל הפרוטוקול, אמרת קודם נשיאת בית המשפט העליון והתכוונת לנשיא המדינה.

רחל עזריה: לא.

משה גפני: לא, לא.

רחל עזריה: הוא הצביע עכשיו על נשיאת בית המשפט העליון.

משה גפני: על נשיאת בית המשפט העליון.

מיקי רוזנטל: טעות שלי.

משה גפני: עכשיו אני מצביע על נשיא המדינה.

משה גפני: אותו דבר, לפי הנוסח שהוקרא, עם המגבלה שדיברנו עליה.

משה גפני: מי בעד אישור לגבי נשיא המדינה?

משה גפני: מי נגד?

משה גפני: מי נמנע?

משה גפני: בעד התקנות – פה אחד

משה גפני: האישור ניתן עד סוף 2017.

משה גפני: אנחנו נעביר את ההחלטות הללו ליושב-ראש ועדת הכנסת להחיל את זה גם על יושב-ראש הכנסת וגם על יושב-ראש האופוזיציה.

משה גפני: אף אחד מאתנו לא רוצה שיהיה איזה שינוי בעניין הזה.

משה גפני: זה צריך להיות אחיד.

משה גפני: אני מאוד מבקש שלא תעמידו אותנו עם חוות דעת, בוודאי לא אותי, כאלה שנראות כאילו מנסים למצוא פתרונות כאלה קלים.

משה גפני: צריך להתמודד עם העניין הזה באופן חזיתי ולעמוד מול הציבור ולהגיד: זה מה שעושה ראש ממשלה, זה מה שעושה שר ביטחון, זה מה שעושה נשיאת בית המשפט העליון וזה מה שעושה נשיא המדינה.

משה גפני: המדינה לא יכולה לברוח מזה.

<יובל רז: המדינה לא בורחת, בגלל זה - - -

משה גפני: היא ברחה מזה.

משה גפני: ברחה.

משה גפני: ברחה.

משה גפני: אתה רוצה שאני אספר פה על דיונים שהיו?

משה גפני: ברחה.

משה גפני: רשות המיסים רצתה עוד כסף.

משה גפני: לא התמודדתם עם הבעיה – בסדר, אתם צודקים.

משה גפני: מה זה משנה?

משה גפני: גילום זה הדבר הכי נורא שיכול להיות.

משה גפני: מדוע?

משה גפני: מכיוון שגילום אומר ככה: אנחנו לא נוגעים בנושא עצמו, השלכת רוחב ונתחיל דרך חקיקה על שבעת האנשים האלה?

משה גפני: לא רוצים לגעת בזה.

משה גפני: בואו נעשה גילום: רשות המיסים לא תפסיד כסף, תקבל כסף, ראש הממשלה יצא עם משכורת ענק או שר הביטחון או נשיאת בית המשפט העליון.

משה גפני: זה לברוח מהמציאות.

משה גפני: לא ניתן יותר לברוח.

משה גפני: צריך למצוא פתרון.

משה גפני: תיקון חקיקה.

משה גפני: אתם משרד המשפטים, אתם יכולים להכין חוק בלי שום בעיה.

משה גפני: להגיד שהם סמלי שלטון ומכיוון שהם סמלי שלטון צריך להתייחס אליהם אחרת בעניין הזה.

משה גפני: תודה רבה.

משה גפני: הישיבה נעולה.